beksøm
Store norske leksikon,Kunst og estetikk,Søm, klær og mote,Sko
Beksøm, egentlig en grov håndsøm med tråd innsatt med bek (bektråd) og en grisebust i hver ende, mest brukt til støvler. Teknikken er nå for det meste erstattet med moderne maskinsøm eller liming.
Ved beksøm bruker skomakerne også en egen bundingsøm. Selve overlærskanten brukes som rand og syes direkte til binnsålen, mens det ved randsydd skotøy brukes et eget randstykke.Håndsydd beksøm har blant annet den fordelen at sømhullene blir bedre utfylt, idet ikke nålen, men bare bektråden trekkes tvers igjennom læret. Når sømmen på undersiden av sålen slites vekk, fungerer trådene i sømhullene som en spiker som holder sålen sammen (se båtsøm). Les mer i Store norske leksikon sko